CELEX: 62017TA0695
Language: hu
Date: 2021-06-16 00:00:00
Title: T-695/17. és T-704/17. sz. ügyek: A Törvényszék 2021. június 16-i ítélete – Olaszország és Spanyolország kontra Bizottság („A nyelvhasználatra vonatkozó szabályok – Német, francia, olasz és holland nyelvű fordítók felvételére irányuló nyílt versenyvizsgákra való felhívás – A versenyvizsgák második és harmadik nyelve kiválasztásának a német, angol és francia nyelvre való korlátozása – 1. rendelet – A személyzeti szabályzat 1d. cikkének (1) és (6) bekezdése, 27. cikke és 28. cikkének f) pontja – Nyelven alapuló hátrányos megkülönböztetés – Szolgálati érdek – Arányosság – Indokolási kötelezettség”)

2021.8.2.   
            
            
               HU
            
            
               Az Európai Unió Hivatalos Lapja
            
            
               C 310/18
            
         
      A Törvényszék 2021. június 16-i ítélete – Olaszország és Spanyolország kontra Bizottság
      (T-695/17. és T-704/17. sz. ügyek) (1)
      
      („A nyelvhasználatra vonatkozó szabályok - Német, francia, olasz és holland nyelvű fordítók felvételére irányuló nyílt versenyvizsgákra való felhívás - A versenyvizsgák második és harmadik nyelve kiválasztásának a német, angol és francia nyelvre való korlátozása - 1. rendelet - A személyzeti szabályzat 1d. cikkének (1) és (6) bekezdése, 27. cikke és 28. cikkének f) pontja - Nyelven alapuló hátrányos megkülönböztetés - Szolgálati érdek - Arányosság - Indokolási kötelezettség”)
      (2021/C 310/20)
      Az eljárás nyelve: olasz és spanyol
      
         Felek
      
      
         Felperes a T-695/17. sz. ügyben: Olasz Köztársaság (képviselő: G. Palmieri meghatalmazott, segítője: P. Gentili avvocato dello Stato)
      
         Felperes a T-704/17. sz. ügyben: Spanyol Királyság (képviselő: L. Aguilera Ruiz meghatalmazott)
      
         Alperes: Európai Bizottság (képviselők: G. Gattinara, D. Milanowska, N. Ruiz García és L. Vernier meghatalmazottak)
      
         Az ügy tárgya
      
      A német nyelvű (EPSO/AD/343/17), francia nyelvű (EPSO/AD/344/17), olasz nyelvű (EPSO/AD/345/17) és holland nyelvű (EPSO/AD/346/17) fordítói (AD 5) tartaléklisták összeállítása céljából szervezett nyílt versenyvizsgákra való felhívás (HL 2017. C 224. A, 1. o.) megsemmisítése iránt az EUMSZ 263. cikk alapján benyújtott kérelem.
      
         Az ítélet rendelkező része
      
      
                  1)
               
               
                  A Törvényszék a T-695/17. és T-704/17. sz. ügyeket ítélethozatal céljából egyesíti.
               
            
                  2)
               
               
                  A Törvényszék a német nyelvű (EPSO/AD/343/17), francia nyelvű (EPSO/AD/344/17), olasz nyelvű (EPSO/AD/345/17) és holland nyelvű (EPSO/AD/346/17) fordítói (AD 5) tartaléklisták összeállítása céljából szervezett nyílt versenyvizsgákra való felhívást megsemmisíti.
               
            
                  3)
               
               
                  Az Európai Bizottság a saját költségein felül viseli az Olasz Köztársaság részéről a T-695/17. sz. ügyben felmerült költségeket, valamint a Spanyol Királyság részéről a T-704/17. sz. ügyben felmerült költségeket.
               
            
         (1)  HL C 424., 2017.12.11.